id sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms fi es nl id id pl id id id id ms id id id ms id id id id id id id id id id ms tr id id ms ms id id ms id id id id id id id id ms ms id ms id ms ms id id id ms ms id id ms id ms id id id en ms tr ms ms ms id ms id id hy hy hy ms ms en en en en en en en id id ms id ms en id id jv ms id id it es id id en id ms ms ms ms ms ms
Cerai Susu, Bila Masa Yang Sesuai Untuk Bayi Berhenti Menyusu Badan?
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Wean Off, Adakah Baby Bersedia? Ini Yang Ibu Kena Tahu Tentang Usia Sesuai Bercerai Susu
Ditulis oleh Asyikin Md Isa Disemak pada 24/03/2021
Disemak secara perubatan oleh Dr. Gabriel Tang Pei Yung
Berbicara tentang proses penyusuan, pernah tak anda terfikir bilakah masa sesuai untuk cerai susu dilakukan? Adakah wean off atau bercerai susu ini jadi terlalu awal atau terlalu lewat?
Masa sesuai untuk cerai susu
Bergelar seorang ibu, anda sememangnya akan disarankan untuk melakukan penyusuan eksklusif kepada si manja.
Anda akan diberitahu tentang kepentingan dan kebaikan susu kepada si manja serta tahap kesihatan anda.
Pun begitu, tidak siapa yang memberitahu anda bilakah masa sesuai untuk meneruskan proses cerai susu, kan?
Semestinya proses penyusuan akan dapat membantu mengukuhkan ikatan antara ibu dan anak.
Di samping eratkan jalinan kasih sayang, susu juga merupakan sumber pemakanan tunggal untuk bayi untuk proses tumbesaran.
Umumnya, tiada keputusan objektif di sini untuk menentukan tempoh masa bagi proses penyusuan. Sama ada setahun atau lebih lama daripada itu.
Walau apa pun, keputusan untuk wean off adalah bergantung kepada anda 100%. Badan anda, anak anda – maka itu adalah hak anda.
Pandangan organisasi kesihatan utama
Kebanyakan organisasi kesihatan utama mengesyorkan penyusuan susu ibu untuk sekurang-kurangnya setahun.
Ia dilakukan dengan 6 bulan penyusuan eksklusif, diikuti kombinasi proses penyusuan dengan pengambilan makanan pejal untuk bayi.
Kemudian panduan penyusuan akan berbeza mengikut berapa lama tempoh menyusu yang ingin diteruskan.
Walau bagaimanapun, Pertubuhan Kesihatan Sedunia (WHO) dan American Academy of Family Physicians (AAFP) mengesyorkan penyusuan susu untuk dilakukan bagi tempoh masa yang lebih lama.
Ini kerana terdapat banyak faedah penyusuan kepada bayi bagi tempoh menyusu 2 tahun atau lebih.
Tempoh purata cerai susu
Proses wean off adalah 1 keadaan yang sukar ditentukan secara tepat.
Jika anda adalah seorang ibu yang memilih untuk menyusukan si manja melepasi usia lebih 3 tahun, ketahuilah bahawa itu adalah situasi normal.
Bahkan AAFP menyatakan, berdasarkan data antropologi, usia semula jadi untuk cerai susu – iaitu yang ditentukan oleh kanak-kanak itu sendiri – adalah antara 2.5 hingga 7 tahun.
Apa yang pasti, bukan semua individu kanak-kanak akan terus menyusu sehingga mencapai usia 7 tahun.
Tetapi sekurang-kurangnya, anda menyedari adalah normal untuk perkara itu berlaku.
Memulakan proses bercerai susu
Pakar menyarankan untuk memulakan proses wean off sebaik sahaja anak mula mengambil makanan pejal.
Namun, ia bukan bermakna terus berhenti 100%, ya?
Cuma anda mengurangkan jumlah penyusuan dari masa ke masa. Ia mungkin memakan masa daripada beberapa bulan hingga ke tahun.
Proses ini sekurang-kurangnya dapat memberikan badan anda dan juga bayi untuk menyesuaikan diri.
Umumnya, melakukan cerai susu akan memberikan kesan signifikan yang berbeza bergantung kepada usia bayi.
Sebelum usia 6 bulan
Perlu diingat bayi berumur 6 bulan ke bawah disarankan untuk diberi penyusuan susu ibu secara eksklusif. Namun, jika ada kes berbeza, anda perlu menggantikan penyusuan badan dengan susu formula.
Jika bayi anda tidak biasa minum melalui botol susu, anda perlu membiasakan mereka.
Secara perlahan-lahan, tingkatkan jumlah penyusuan botol susu dan kurangkan penyusuan susu badan.
Dalam masa beberapa minggu atau bulan, anda boleh terus beralih kepada penggunaan botol susu.
Selepas usia 6 bulan
Pada usia ini, anda boleh menggantikan beberapa sesi penyusuan dengan makanan pejal.
Tetapi anda harus menyedari bahawa seorang bayi biasanya tidak mengambil makanan pejal dalam jumlah yang banyak.
Ibu perlu menggabungkan susu formula apabila mengurangkan sesi proses penyusuan badan. Tambahkan susu formula ke dalam makanan pejal sebagai makanan tambahan.
Sentiasa ingat bahawa susu ibu atau susu formula masih merupakan sumber kalori utama si manja pada tahun pertama.
Jika bayi mengambil makanan pejal dan mula meminum air bersama susu, anda boleh mengurangkan penyusuan bayi tanpa perlu menggantikannya dengan susu formula.
Melakukan cerai susu pada usia ini mungkin melibatkan keterikatan emosi.
Jadi anda mungkin perlu memikirkan cara lain untuk mewujudkan rasa selesa pada bayi seperti ketika mereka menyusu badan.
Tindakan ini sangat tidak digalakkan, kerana menyebabkan pembengkakan payudara dan meningkatkan risiko jangkitan. Ia juga boleh menjejaskan emosi bayi dan anda.
Namun, dalam situasi tertentu, wean off secara mengejut ini mungkin didasari oleh keperluan tertentu. Tapi pastikan anda menggantikannya dengan makanan atau susu formula yang sesuai.
Seperti namanya, ia bermakna anda memberikan kebebasan pada si manja mengikut keselesaannya untuk proses cerai susu.
Setiap kanak-kanak adalah berbeza dari segi penyusuan. Ada yang mudah berhenti menyusu, ada yang memerlukan lebih banyak masa sebelum wean off.
Keputusan mengenai berapa lama proses penyusuan atau cerai susu akan dilakukan adalah hak peribadi anda.
Setiap ibu pastinya mempunyai pendirian yang melibatkan emosi dan fizikal untuk apa yang terbaik buat dirinya dan anak.
Namun, ibu perlu ingat, keputusan untuk menghentikan penyusuan adalah berbeza bagi setiap anak-anak.
Rujuk jadual imunisasi untuk tahu vaksin apa yang anak anda perlukan dan bila
Apa jantina bayi anda?
Tarikh lahir (atau tarikh jangkaan bersalin)
Nama bayi anda? (atau nama panggilan)
Ikuti topik yang paling relevan dan bertukar cerita. Sertai komuniti Keibubapaan hari ini!
Ikuti topik yang paling relevan dan bertukar cerita. Sertai komuniti Keibubapaan hari ini!
Hello Health Group tidak menawarkan nasihat perubatan, diagnosis atau rawatan.
https://www.betterhealth.vic.gov.au/health/HealthyLiving/breastfeeding-deciding-when-to-stop / Accessed on June 16, 2020
https://kidshealth.org/en/parents/weaning.html / Accessed on June 16, 2020
https://www.mayoclinic.org/healthy-lifestyle/infant-and-toddler-health/in-depth/extended-breastfeeding/art-20046962 / Accessed on June 16, 2020
https://childrensmd.org/browse-by-age-group/newborn-infants/breastfeeding-how-old-is-too-old/  / Accessed on June 16, 2020
https://www.who.int/mediacentre/news/statements/2011/breastfeeding_20110115/en// Accessed on June 16, 2020
https://www.who.int/health-topics/breastfeeding#tab=tab_1 / Accessed on June 16, 2020
https://www.healthychildren.org/English/ages-stages/baby/breastfeeding/Pages/Weaning-Your-Baby.aspx/ Accessed on June 16, 2020
Susu Time! Mama, Ini 7 Cara Bangunkan Bayi Untuk Menyusu!
Bayi Menyusu Badan Pun Boleh Sembelit? Ini Mungkin Puncanya, Cepat Rawat Ye, Mama!
Ditulis oleh Asyikin Md Isa Disemak pada 24/03/2021
Disemak secara perubatan oleh Dr. Gabriel Tang Pei Yung
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.